Hugo Köhler

**ฮูโก้ ฟรานซ์ โคห์เลอร์** เป็นเจ้าของบาร์ Kornblume และหนึ่งในผู้ก่อตั้งกลุ่มคอร์นฟลาวเวอร์ ร่วมกับมิคาเอล และวิคเตอร์ อีกทั้งยังเป็นหนึ่งในสายสืบของจักรวรรดิ █████ อีกด้วย

## ประวัติ

ฮูโก้เกิดในครอบครัวที่มีฐานะ และเป็นเจ้าของกิจการด้านสื่อออนไลน์เล็กๆ เจ้าหนึ่งในรัฐอิสระบาเยิร์น หรือบาวาเรียน เป็นลูกชายคนที่สองในบรรดาลูกๆ ทั้งสี่คน เนื่องจากความสนใจด้านข้อมูลสารสนเทศ และการล้วงข้อมูลในโลกไซเบอร์ ในช่วงประถมถึงมัธยมต้น เขาจึงสิงอยู่แต่กับชมรมคอมพิวเตอร์เพื่อฝึกทักษะการเขียนโปรแกรมขั้นสูง

หลังจากจบมัธยมต้น ในช่วงนั้นทางจักรวรรดิ █████ เริ่มมีการส่งเสริมการเรียนการสอนด้านการทหารเพื่อทำสงคราม และยังแจกทุนฟรีให้กับเยาวชนที่สนใจอีกด้วย ฮูโก้จึงตัดสินใจรับทุนเพื่อเรียนต่อในโรงเรียนทหาร และศึกษาต่อด้านการพัฒนาและประยุกต์ระบบคอมพิวเตอร์ในระดับมหาวิทยาลัย

ซึ่งเขาเข้าเรียนรุ่นเดียวกับมิคาเอล แต่ไม่ได้สนิทสนมอะไร แค่เพียงรู้จักชื่อเท่านั้น จนกระทั่งอายุ 23 ที่ได้หยุดพักร้อนกลับบ้านเกิดเที่ยวงานออคโตเบอร์เฟส แล้วมิคาเอลติดต่อมาสอบถามเรื่องสถานที่ท่องเที่ยวในละแวกบ้านเกิดเขา เลยทำให้รู้จักกันมากขึ้น

ในด้านวิชาการนั้น ฮูโก้มีความโดดเด่นอย่างมาก แต่ในอีกด้านหนึ่ง เขาเป็นหนึ่งในคนที่มักผ่านคาบเส้นในด้านสมรรถภาพทางกายอยู่บ่อยครั้ง นับว่าเป็นหนึ่งในจุดอ่อนของเขาเลยก็ว่าได้ การถูกคัดเลือกเข้าหน่วยไซเบอร์จึงเป็นเหตุผลที่ใครๆ ต่างเข้าใจเป็นอย่างดี

### หน้าที่ในกองทัพช่วงสงคราม

หลังจากเรียนจบได้ยศสัญญาบัตรแล้ว ฮูโก้ถูกส่งตัวไปประจำการที่ศูนย์บัญชาการหลักในเบอร์ลิน เพื่อทำงานคัดกรองข้อมูลที่อาจส่งผลเสียต่อภาครัฐและกองทัพ แน่นอนว่าต้องคัดกรองทั้งสื่ออินเตอร์เน็ตและสิ่งพิมพ์ ร่วมกับดูแลระบบเอไอที่ทำหน้าที่คัดกรองขั้นต้นและขั้นสองอีกด้วย

หลังจากทำงานด้านนี้มาสามปีกว่า เขาได้ย้ายไปทำหน้าที่ดูแลและซ่อมบำรุงระบบเอไอระดับสูงของกองทัพ และรับหน้าที่จารกรรมข้อมูลจากคนต่างชาติในเขตแดนจักรวรรดิ █████ อีกด้วย ก่อนที่จะได้รับมอบหมายให้ย้ายไปสืบราชการลับที่มหานครไซเนียในวัย 28 ปี (4 ปีก่อนที่โลกจะล่มสลาย) ซึ่งในตอนนั้นเขาได้ยศร้อยเอกพอดี

### สายลับในมหานครไซเนีย

ฮูโก้ได้รับมอบหมายให้แทรกซึมเป็นพลเมืองไซเนีย (ที่ลี้ภัยมา) เพื่อสืบหาข้อมูลต่างๆ ที่อาจจะเป็นประโยชน์ต่อจักรวรรดิ █████ และรับหน้าที่สังหารคนทรยศที่ลี้ภัยมายังที่นี่อีกด้วย โดยแฝงตัวอยู่ในบาร์ Kornblume เขตผู้รอบรู้เป็นการบังหน้า

ความจริงแล้วด้วยความสามารถของฮูโก้ เขาสามารถเนียนเข้าทำงานในบริษัทซอฟท์แวร์ในเขตผู้ก้าวล้ำได้อย่างสบาย แต่นั่นคือความเสี่ยงอย่างหนึ่ง จึงตัดสินใจแฝงตัวเป็นคนธรรมดาที่ความสามารถไม่โดดเด่น และสังกัดในกลุ่มตรงกลาง ที่มีแหล่งข้อมูลสำคัญเยอะที่สุดอย่างเขตผู้รอบรู้นั่นเอง

ในช่วง Loop-O ด้วยความที่อยู่ในมหานครไซเนียมาหลายปี ฮูโก้ได้รับสิทธิในการสำรองข้อมูลตัวตนกับสถาบันผู้สถาปนาในปีที่สาม ก่อนที่เขาจะได้รับคำสั่งให้สังหารมิคาเอล และนั่นก็เป็นจุดจบของเขาในที่สุด

### ภารกิจในระบบลูป

หลังจากตื่นมาในช่วงกลางเดือนกรกฎาคม ฮูโก้จำเรื่องราวที่ถูกมิคาเอลฆ่าตายไม่ได้เลย สิ่งที่แปลกไปมีเพียงการขาดการติดต่อกับจักรวรรดิ █████ มานานมากแล้ว ก่อนที่จะได้ไปเจอกันใน Loop-I วันที่ 6 ที่ซูเปอร์มาร์เก็ตในเขตผู้สร้างสรรค์คุณค่า และมิคาเอลได้เล่าเรื่องราวทั้งหมด แม้ในทีแรกจะไม่เชื่อ แต่เมื่อพบกับการติดลูปสิงหาคมวนไปมา และภัยพิบัติที่ทำให้ถึงแก่ชีวิตมาแล้วนั้น ฮูโก้ก็เข้าใจว่าเขาติดอยู่ในวังวนของวาลฮาลาไปเรียบร้อยแล้ว...

## การก่อตั้งกลุ่มคอร์นฟลาวเวอร์

หลังจากติดลูปและสืบหาความจริงของเบื้องหลังทั้งหมดแล้ว โดยเฉพาะเมื่อเห็นว่าบอสลูปหลังๆ เป็นกองกำลังจากดินแดนอื่น ฮูโก้เกรงว่าอาจจะมีบางลูปที่เขาและสายลับคนอื่นๆ ของจักรวรรดิ █████ จะโดนเล่นงานเสียเอง จึงรวบรวมข้อมูลตำแหน่งและจำนวนอาวุธเพื่อจัดตั้งกลุ่มคอร์นฟลาวเวอร์ ซึ่งมีที่มาจากโลโก้ของจักรวรรดิ █████ แต่เปลี่ยนจากสีแดงเป็นขาว เพื่อปกป้องมหานครไซเนียจากผู้ที่คิดจะทำลายเสียเอง

พวกเขาตั้งใจว่าจะไม่นำกองกำลังออกไปโจมตีจนกว่าจะเกิดเหตุการณ์ร้ายแรงอย่างสุดๆ และนั่นก็ทำให้พวกเขาได้ลงสมรภูมิรบอย่างเป็นทางการใน Loop-XX ซึ่งเป็นลูปสุดท้ายก่อนที่ไซเนียจะล่มสลาย

## หลังจบลูป (โลกฐานข้อมูลจำลอง)

หลังจากหลุดลูปและอยู่ในโลกฐานข้อมูลจำลองแล้ว ฮูโก้ก็จำเรื่องราวในลูปได้เพียงเล็กน้อย และมิคาเอลก็เล่าเรื่องราวทั้งหมดจนเขาเข้าใจอย่างถ่องแท้ แต่ก็ยังคงเก็บทุกอย่างไว้เป็นความลับ รู้กันเฉพาะกลุ่มผู้ก่อตั้งกลุ่มคอร์นฟลาวเวอร์เท่านั้น

เขาเป็นเพียงคนเดียวที่อยู่ดูแลร้านคอร์นบลูม เนื่องจากแวร์เนอร์ลาออกไปทำงานกับ Redeemist ซึ่งตอนหลังเขาถูกหมายหัวจากแอดมินบอร์ดไซเนียโทษฐานขายตรง จึงเป็นจุดเริ่มต้นของการข้องเกี่ยวกับ Re-Past และเขาก็ถอนตัวจากองค์กรนี้ไม่ได้อีกเลยนับตั้งแต่ได้รู้จักกับเดฟิน่า รีพาสต์ ซึ่งภายหลังได้แต่งงานสร้างครอบครัวด้วยกันในปีที่ 3 หลังหลุดลูป โดยฮูโก้ได้ช่วยงานด้านอัลกอริทึมระบบเก็บข้อมูล และยังช่วยหาข้อมูลใหม่ๆ มาบันทึกอีกด้วย

## ข้อมูลส่วนตัว

* ฮูโก้ไม่เหลือครอบครัวอยู่อีกแล้ว ซึ่งเขาก็ไม่ค่อยอนาทรร้อนใจนัก เพราะก่อนที่โลกจะล่มสลายก็ไม่ได้สนิทกับครอบครัวของตัวเองเนื่องจากเป็นลูกคนกลาง
* แต่หลังจากหลุดลูปได้ 1 ปี เขาจะได้เจอกับไฮดี้ เซลิงเงอร์ น้องสาวคนเล็กของเขาที่ไซเนียอีกครั้ง
* ซึ่งทำให้เขากับเดฟิน่า รีพาสต์ตัดสินใจคบหากันในที่สุด (หลังจากเข้าใจผิดจนเกิดความหึงหวงขึ้น)
* สมัยเรียนขึ้นชื่อเรื่องความม่อและได้สาวไปทั่ว แต่หลังจากเลิกกับคนรักเพื่อมาทำภารกิจที่ไซเนียแล้วนั้น การถูกสาวๆ ที่เดทอยู่ปฏิเสธในภายหลัง เพราะอดีตที่เป็นทหารของจักรวรรดิ █████ นั้นได้กลายเป็นความฝังใจที่ทำให้ไม่สนใจความรักอีกเลย (เพราะกลัวโดนเทอีกนั่นเอง)
* นอกจากความถนัดด้านวิชาคอมพิวเตอร์และคณิตศาสตร์แล้ว วิชาประวัติศาสตร์และ Propaganda ยังเป็นหมวดวิชาที่เขาชื่นชอบมากที่สุดอีกด้วย (จากการเล่นมุกค่ายกักกันยุค WWII ใน Loop-XX และการขายตรงกลุ่มคอร์นฟลาวเวอร์)
* ส่วนหนึ่งเพราะบ้านเกิดฮูโก้อยู่ที่ Dachau ซึ่งเป็นที่ตั้งของค่ายกักกันด้วย และเป็นสถานที่ๆ เขาชอบมาเพื่อเรียนรู้ประวัติศาสตร์ในวัยเด็ก
* ร้าน Kornblume เป็นร้านที่ได้ทุนสร้างจากกองทัพโดยตรง ดังนั้นนอกจากโซนร้านแล้วยังมีห้องใต้ดินเพื่อใช้เป็นคลังเก็บข้อมูลที่นำมาจากจักรวรรดิ █████ กับห้องเซิฟเวอร์สำหรับใช้เชื่อมต่อในการเจาะระบบหาข้อมูลในไซเนีย

## External Link

1. ↑ 1.0 1.1 1.2 1.3 [MarixMicky : Lost memory til the end] สตอรี่ของมาริยงและมิคาเอล ที่มีเรื่องราวของฮูโก้และกลุ่มคอร์นฟลาวเวอร์รวมอยู่ด้วย